Дружба народов

«Дружба народов» () — савецкі, а пазней расійскі літаратурна-мастацкі часопіс, заснаваны ў сакавіку 1939 года. У савецкі час з’яўляўся органам Саюза пісьменнікаў СССР, з 1991 года — прыватнае выданне.

 Гісторыя 
Часопіс быў заснаваны ў 1939 годзе як альманах для папулярызацыі твораў пісьменнікаў саюзных рэспублік у перакладзе на рускую мову. Спачатку выдаваўся нерэгулярна (з перапынкам з чэрвеня 1941 па кастрычнік 1943 года). З 1949 года выходзіў кожныя два месяцы, а з 1955 года стаў штомесячнікам і атрымаў статус часопіса.

У паслясавецкі перыяд захаваўся ўхіл на публікацыю твораў прадстаўнікоў народаў былога СССР.

У 2000-я гады фінансавае становішча часопіса пагоршылася. У 2012 годзе рэдакцыя страціла сваё памяшканне з-за заканчэння арэнды і была вымушана пераехаць у будынак фонду «Рускі свет».

З 2013 года часопіс мае ўласны сайт і ўдзельнічае ў праекце «Журнальная зала».

 Галоўныя рэдактары 
 Георгій Аляксандравіч Ржанаў (з сакавіка 1939, адк. рэдактар)
 Пётр Андрэевіч Паўленка (з 1939)
 Віктар Віктаравіч Гольцаў (1949—1955)
 Барыс Андрэевіч Лаўранёў (з студзеня 1956)
 Аляксей Аляксандравіч Суркоў (1958—1960)
 Васіль Аляксандравіч Смірноў (1960—1965)
 Сяргей Аляксеевіч Баруздзін (1966—1991)
 Аляксандр Аляксеевіч Рудэнка-Дзясняк (1991—1992)
 Вячаслаў Аляксеевіч П'ецух (1993—1995)
 Аляксандр Луарсабавіч Эбанаідзэ (1995—2016)
 Сяргей Аляксандравіч Надзееў (з 2017)

 Кніжны дадатак 
У савецкі час выпускаліся кніжныя дадаткі да часопіса, у тым ліку серыі «Бібліятэка класікаў літаратур народаў СССР», «Бібліятэка гістарычных раманаў народаў СССР», «Пяцьдзясят гадоў савецкага рамана» і «Бібліятэка савецкай прозы».

 Аўтары 
У розныя гады ў часопісе друкаваліся такія аўтары, як Віктар Астаф’еў, Васіль Быкаў, Расул Гамзатаў, Леў Гумілёў, Мікалай Забалоцкі, Сяргей Залыгін, Фазіль Іскандэр, Віліс Лацыс, Булат Акуджава, Анатоль Рыбакоў, Юльян Сямёнаў, Аляксандр Твардоўскі, Карней Чукоўскі, Васіль Шукшын і іншыя.

 Крыніцы 

 Спасылкі 



Катэгорыя:Літаратурныя часопісы Расіі
Катэгорыя:Літаратурныя часопісы СССР
Катэгорыя:Рускамоўныя часопісы
Катэгорыя:Выданні, заснаваныя ў 1939 годзе